**Øvelser til kapitel 11 Den virtuelle medarbejder**

**Øvelse 1.**

* **Formål:** Øvelsen tydeliggør fordele og ulemper ved virtuelt samarbejde.

* **Materialer:** En computer til hver deltager, netadgang, en Google-konto pr. deltager
* **Instruktion:** Gå sammen med 3-4-5 kolleger eller studiekammerater om at planlægge et par møder, I skal holde den kommende uge. Det skal helst være nogle, du skal til at samarbejde med eller jævnligt samarbejder med. Hold planlægningsmødet via Skype. Opret et dokument i Google Docs, og skriv undervejs i Skype-mødet på dokumentet, således at I alle får jeres input og rettelser med undervejs. Slut mødet med at aftale, hvad I hver især skal ordne inden næste møde, og udfør så vidt muligt disse opgaver ved hjælp af virtuelle værktøjer. Begynd næste uges møde med at tale om, hvad forskellen har været for jer mht. de synkrone og de asynkrone opgaver, og find på nogle nye redskaber at eksperimentere med, som I tror vil kunne være relevante for jer. Ved tredje møde, som meget gerne må lægges på en café, kan I evaluere de afprøvede redskabers relevans for jer, og beslutte jer for en virtuel værktøjskasse, der vil matche jeres fremtidige samarbejde.

**Øvelse 2.**

* **Formål:** Øvelsen giver indblik i den virtuelle medarbejders hverdag, øver forståelsen og giver erfaring med indsamling af empiri
* **Materialer:** Et kamera der kan optage videofiler og stills, samt papir og pen.
* **Instruktion:**
* De studerende bliver i mindre grupper påm2-3 bedt at skabe kontakt til en række virtuelle medarbejdere, gerne i forskellige situationer fx ude & flytbar, ude og stationær, hjemme osv.. Dette kan enten ske via de studerendes eget netværk, cold calling eller via en evt. case, der arbejdes med på holdet.
* De studerende får til opgave aftalt en dag hvor, de får lov til at følge medarbejderen, og de skal i den forbindelse benytte forskellige metoder fx shadowing, CI, videoetnografi og mini-interviews.
* Efter dagen skal de studerende i grupperne bearbejde det indsamlede data og lave en præsentation af evt. observerede problemstillinger og udfordringer, samt de løsninger, som informanten benytter sig af. Det kan enten være i form at en kort oplæg i plenum eller som en minirapport.